NETFLIX-SARJA
Mä olen Karma Ja mä menestykseen tähtään
Mielikuvituksekkaasti aina näin mä räppään
Mä voisin kertoa Mikä mull' on tärkeet'
Niin hyvää musaa teen Et ei oo mitään järkee
Ja kun mun hienot lauluni sä kuulet
Tytöille koittaa kohta uudet tuulet
On mulle tärkeä hetki tää
Joten kuunnelkaa siis…
Mitä tapahtui? -Tämä ei ole oikein.
Onko kukaan koskaan yrittänyt lytätä sinua?
Pysy mukana, ja näytän, mitä tapahtui!
Voiko joku kertoa, kuka tämä on?
Hän on CeCe Dupree. -Hän on CeCe Dupree.
Äiti, hän on maailman kuumin räppäri.
Hei, kaikki. CeCe tässä.
Hänellä on miljoonia seuraajia. Hän aikoo rakentaa…
Supersoundi-pilvenpiirtäjän.
Mikä on Supersoundi-pilvenpiirtäjä?
Siitä tulee kaikkien aikojen siistein hiphop-paikka.
Siellä on keikkoja, äänitysstudioita, vuoristoratoja, ilotulituksia ja…
CeCe ilmoittaa pian, minne se rakennetaan.
Kaupunkiinne saattaa tulla maailman suurin musiikkipilvenpiirtäjä.
Minkäköhän CeCe mahtaa valita?
Tokion? Pariisin? Kairon? Tai… Kuun.
En yllättyisi.
CeCe on maailman siistein räppäri.
Karma, sinun piti olla alhaalla kymmenen minuuttia sitten.
Työstän biittiäsi.
Minun mokani.
Paina playta ja menoksi.
Olen valmis levyttämään biisini kultaisella mikrofonilla.
Seis. Kelaa taaksepäin.
Et voi nauhoittaa ennen kuin laulusi on valmis.
Lauluni on valmis.
Sanat ovat tarpeeksi hyvät.
Tiedätkö, mitä aina sanon?
Tarpeeksi hyvä ei koskaan riitä. -Tarpeeksi hyvä ei koskaan riitä.
Kirjoitin tämän loppua varten.
Tässä oon Tulin lauluni esittämään
Olen Karma ja…
Tuo taco musta tosi hyvältä näyttää
Karma, haluatko tuon repliikin ensimmäiseen lauluusi?
En kai.
Olen työstänyt sitä kuukausia.
Haluan äänittää sen nyt.
Tiedän, mutta sinun on tehtävä töitä.
Jos teet niin, saat pian laulaa kultaiseen mikkiin.
Lady K ei usko, että olen valmis, mutta tiedän olevani.
Herra, ei teidän tarvitse olla noin tarkka.
Tämä monitoimitalo ei läpäise tarkastusta.
Rikotte useita rakennusmääräyksiä.
Lämmitysputket ovat rikki.
Kuunnelkaa.
Anteeksi, söin ison papuaamiaisen.
Ja täällä on hienoinen…
…löyhkä.
Kokeilemme uutta ilmanraikastinta.
Putket ovat tukossa, lattiat vinossa,
älkääkä edes mainitko kattoa.
Säännösten mukaan, ellette voi maksaa korjauksia -
tämän viikon loppuun mennessä, monitoimitalo on suljettava.
Se maksaa noin 20 000 dollaria.
20 000 dollaria? -20 000 dollaria?
Emme saa sellaista summaa kasaan viikossa.
Koko naapurusto käyttää tätä paikkaa.
Mitä me nyt teemme?
Kamalia uutisia. -Tiedetään, Kar-star.
Äitisi yrittää saada kaupungin muuttamaan mielensä.
Tein varainkeruukampanjan kaikki-peliin.com -sivustolle,
jotta ihmiset voivat lahjoittaa monitoimitalolle.
Ja kun he lahjoittavat, kultakolikot laulavat:
Kaikki peliin Liity messiin
Ja minä myyn vessapaperikypäriä saadakseni rahaa.
Mutta tarvitsen uuden mainoksen.
Major!
Pysy paikallasi, poika.
Vessapaperikypärä.
Se on ykkösvaihtoehtosi kakkoshädälle.
Sammuta kamera.
Kaikkien avulla pystymme tähän.
Voimme pelastaa monitoimi…
Olemme Hansberry Heightsissa, jossa CeCe Dupree -
pitää lehdistötilaisuuden.
Mietitte varmaan,
mitä kaltaiseni henkilö tekee tällaisessa paikassa.
Minä, CeCe Dupree,
näen jotain erityistä Hansberry Heightsissa.
Siksi muutan kuluneen monitoimitalonne -
Supersoundi-pilvenpiirtäjäksi.
Mitä?
Valitsin Hansberryn, koska naapurustossa on hiphop-historiaa,
mutta se kaipaa päivitystä.
Hyvänen aika. -Tuo rakennus hohtaa öisin.
Kuunnelkaa.
Mä oon CeCe Dupree
Ja tiedän, että tästä tulee siistii
Hansberry Heights Nyt kuunnelkaa mua
Mä uskon, että jokainen voi onnistua
Mä tän yhteisön voin kyllä pelastaa
Mä tarjota voin mitä vain halutaan -Tämä on nähtävä.
On kitarat, pianot, viulut, rummutkin
Jos sulla nälkä on Saat kioskilta hodarin
Ja keikat, lavat ja studiotkin?
On kaikki mahdolliset toiminnot
Miten olisi vuoristorata?
Tai tuoremehubaari?
Siis ihan mitä tahansa Sä keksitkin
Palkintoja ja mammonaa
Jos luulet Et tahdon teitä naurattaa
Hansberry Heights Jos epäilet
Sä sitä aivan turhaan kelailet
Tämä on elämäni paras päivä.
Hei, nti Dupree.
Meillä huonot ajat ois koittaneet
Kiitos sun On ne ongelmat väistyneet
Monitoimitalo on niin tärkeä
Kiitos, että olet sä ystävä
Anna mennä, neiti. Olet taitava. Mikä nimesi on?
Karma.
Meidän pitäisi tehdä yhteistyötä.
En törmää joka päivä kaltaiseesi lahjakkuuteen.
Haluatko työskennellä kanssani? -Totta kai.
Tavataan huomenna, niin äänitetään laulu,
ja pääset parrasvaloihin.
Rashid! Missä olet?
Niin, CeCe? -Varaa aika meille huomiseksi.
Ja mikset kuvaa minua faneilleni?
Käskin aina kuvata minua.
Kyllä, CeCe.
Oletko mukana?
Totta kai.
Joku sanoi, etten ole vielä valmis levyttämään.
Hän on vain kateellinen.
Onko tämä tyttö valmis menestymään? Kertokaa te.
Hyvä on. Olen mukana. -Hyvä on.
Nähdään myöhemmin.
Lady K.
CeCe pelastaa monitoimitalomme. Voitko uskoa?
Itse asiassa en. Kuulostaa liian hyvältä ollakseen totta.
Hän haluaa auttaa naapurustoamme.
Miksi? Emme tarvitse BeeBeetä.
Voimme auttaa itseämme, jos ahkeroimme.
CeCe auttaa meitä. Hän auttaa räppini kanssa.
Hän nauhoittaa ensimmäisen lauluni kanssani huomenna.
Karma, luotatko todella NeeNeehen?
Se on CeCe.
Mikset ole iloinen puolestani?
En halua, että oikaiset ja joudut katumaan.
CeCe sanoi, että olet varmaan kateellinen.
Olen ollut kanssasi päivästä toiseen. Kirjoittanut ja työstänyt biittejäsi.
Luuletko, etten halua sinun loistavan?
Mikset sitten anna minun loistaa?
Onnea huomiseen.
Toivottavasti CeCe on niin hyvä kuin luulet.
Miksi Lady K yrittää estää minua?
Eikö hän pidä minua hyvänä räppärinä?
Ainakin CeCe uskoo minuun.
Mä Lady K:n kanssa ennen tahdoin olla
Mut nyt on mulla olo Niinku olisin täys nolla
Vau, on hän mustasukkainen
Vaikka älyttömän paljon töitä teen
Lujaa keskityn Mut on vähän kurjaa
En muuta ehdi tehdä Kuin virheitäni korjaa
Sori, Lady K Tieni toisaalle nyt vei
CeCe muhun uskoo Joten sanon hei hei
Äänitän ensimmäisen lauluni huomenna -
CeCe Dupreen kanssa.
Se menee tuonne.
Ei sinne, vaan tuonne.
Rashid! Missä aamiaiseni on?
Tässä, CeCe. -Violetti skonssi?
En syö ruokaa, joka ei sovi asuuni.
Moni asia ei sovi asuusi.
Sinun pitäisi kuvata minua. Kuvaa minua aina!
Hei, CeCe. -Karma, pääsit tulemaan.
Muistatteko Karman?
Pitää mennä. Meillä on supersalaisia musiikkihommia.
Kuunnellaan paras kappaleesi.
Selvä. Tästä lähtee.
Mä olen Karma Ja mä menestykseen tähtään
Mielikuvituksekkaasti aina näin Mä räppään
Mut etunimen takia Mua kiusattiin
Onneksi mun isä Mulle kertoi niin
Mitä nimeni merkitsee
Mä olen positiivinen
Jokaista kohtaan Sen ihmiset ansaitsee
Tulin lauluni tänne esittämään
Mä olen Karma ja…
Tuo taco musta tosi hyvältä näyttää
Ihanaa. Syö tacosi, tyttö.
Kerro nyt laulun tarina.
Kerran jotkut lapset pilkkasivat nimeäni.
Isä kertoi, mitä se tarkoittaa.
Jos antaa rakkautta maailmalle, saa sitä takaisin.
Yritän elää kuin nimeni.
CeCe rakastaa sitä. Samoin seuraajani.
Miljoonat kuulevat laulusi, kun julkaisen sen.
Sinusta tulee iso nimi.
Rashid, eikö hänestä tulekin? -Kyllä.
Kiitos, CeCe.
Nähdään myöhemmin.
Kiitos vielä. Heippa, tyttö.
Karma, ei tablettia aamiaispöydässä.
CeCe ei ole ladannut lauluani.
Nauhoituksesta on päiviä.
Hei, CeCe tässä.
Tervetuloa Huomenta, Brenda -ohjelmaan.
Juontajana Brenda. Olen Brenda.
Julkaisen tänään uusimman sinkkuni.
Jännittävää. Mikä inspiroi biisiin?
Kerran jotkut lapset koulussa pilkkasivat nimeäni.
Mutta sitten isäni selitti, mitä nimeni tarkoittaa.
Jos antaa rakkautta maailmalle, saa sitä takaisin.
Moni ei tiedä, mutta sitä "CeCe" tarkoittaa.
Mitä?
Yritän elää nimeni mukaan.
Mikä sattuma, Kar-star.
Kuulostaa siltä, mitä sinulle tapahtui. -Mutta…
Mä olen CeCe Ja mä menestykseen tähtään
Mielikuvituksekkaasti aina mä Näin räppään
CeCe Dupree on mahtava.
Mutta tuo on minun lauluni.
Tekstitys: Inka Holck